ยุโรปปลุกหุ้นสั้นๆ
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ตลาดหุ้นวันที่ 10 ก.พ. ดัชนีน่าจะแกว่งกรอบแคบ อิงตลาดหุ้นต่างประเทศ 
น.ส.ธีรดา ชาญยิ่งยงค์ ผู้ช่วยผู้อำนวยการ ฝ่ายวิเคราะห์หลักทรัพย์ บริษัทหลักทรัพย์ (บล.) ฟิลลิป (ประเทศไทย) เปิดเผยว่า ดัชนีมีโอกาสเด้งขึ้น ได้ผลจิตวิทยาจากธนาคารกลางยุโรป (ECB) ประกาศจะเข้าไปให้ความช่วยเหลือฐานะทางการคลังกรีซ และดัชนีดาวโจนส์ล่วงหน้าของสหรัฐ รวมทั้งราคาน้ำมันดิบล่วงหน้าปรับตัวขึ้น 
อย่างไรก็ตาม ประเด็นการเมืองในประเทศยังกดดันหุ้นไทยให้ปรับลงมากกว่าเพื่อนบ้าน ประเมินแนวรับที่ 676 จุด แนวต้าน 691 จุด
“คาดว่าประเด็น ECB จะมีผลดีต่อตลาดหุ้นทั่วโลกเพียงระยะสั้น เนื่องจากยังไม่เห็นผลความเสียหายที่เกิดขึ้นในภูมิภาคยุโรปชัดเจน” 
สำหรับกลยุทธ์ลงทุน แนะนำลงหุ้นเพียง 25% โดยเก็งกำไรหุ้นที่มีกระแสข่าว เช่น บริษัท เจริญโภคภัณฑ์อาหาร (CPF) และบริษัท ซิโนไทย เอ็นจีเนียริ่งแอนด์คอนสตรัคชั่น (STEC) ที่รัฐบาลจะทำแผนแม่บทรถไฟรางคู่ อีก 75% ถือเงินสดรอสะสมหุ้นที่มีปัจจัยพื้นฐานดีและผลประกอบการออกมาดี 
เมื่อวันที่ 9 ก.พ. ตลาดหุ้นอ่อนตัวตั้งแต่เปิดจนดัชนีไหลลึกเกือบ 9 จุด ก่อนที่จะกลับมารีบาวด์ได้ในตอนบ่าย และปิดที่ 685.89 จุด ลดลง 2.20 จุด หรือ 0.32% มูลค่าการซื้อขาย 13,149 ล้านบาท ต่างชาติทิ้งต่อ 1,116 ล้านบาท สถาบันขาย 451 ล้านบาท บัญชีบล. ซื้อ 7 ล้านบาท และรายย่อยซื้อ 1,560 ล้านบาท